stanford-oval/wikipedia huggingface dataset:
פיגועי טרור נגד ישראלים בישראל ובשטחים ב-2001
כרוניקה > יולי

2 ביולי – בפיגוע ביהוד נפצעו 6 ישראלים משתי פצצות נפרדות.
2 ביולי – בפיגוע ירי סמוך לבאקה א-שרקייה שביהודה ושומרון נרצח ישראלי.
2 ביולי – בפיגוע ירי סמוך לחברון שביהודה ושומרון נרצח ישראלי סמוך לחוותו.
4 ביולי – בפיגוע ירי סמוך לטול כרם שביהודה ושומרון נרצח ישראלי.
9 ביולי – בפיגוע בחברון שביהודה ושומרון נרצח חייל צה"ל וחייל נוסף נפצע מפצצה שהוטמנה בצדי הכביש.
13 ביולי – בפיגוע ירי בין קריית ארבע לחברון שביהודה ושומרון נרצח ישראלי.
14 ביולי – בפיגוע בקריית ארבע שביהודה ושומרון נרצח ישראלי.
16 ביולי – הפיגוע בתחנת הרכבת בבנימינה: בפיגוע התאבדות בתחנת הרכבת בנימינה נרצחו 2 חיילי צה"ל ו-11 נפצעו. החמאס וארגון הג'יהאד האיסלמי נטלו אחריות משותפת לפיגוע.
24 ביולי – בפיגוע בפאתי רמאללה שביהודה ושומרון נרצח ישראלי.
26 ביולי – בפיגוע ירי לעבר רכב סמוך לגבעת זאב נרצח ישראלי.
29 ביולי – בפיגוע מכונית תופת בירושלים נפצעו 2 ישראלים.
כרוניקה > אוגוסט

1 באוגוסט – בפיגוע סמוך למלון המלך דוד בירושלים לא היו נפגעים.
5 באוגוסט – בפיגוע ירי לעבר מכונית בין אלפי מנשה לבין קרני שומרון שביהודה ושומרון נרצחה ישראלית ו-3 נפצעו.
5 באוגוסט – 10 ישראלים נפצעו בפיגוע ירי סמוך לבסיס הקריה בתל אביב.
7 באוגוסט – בפיגוע ירי סמוך לצומת תפוח שביהודה ושומרון נרצח ישראלי.
8 באוגוסט – בפיגוע מכונית תופת סמוך למושב בקעות אשר בצפון בקעת הירדן נפצע חייל צה"ל. חמאס נטל אחריות לפיגוע.
9 באוגוסט – הפיגוע במסעדת סבארו בירושלים: בפיגוע ההתאבדות במסעדת סבארו בירושלים נרצחו 15 אנשים (בהם 7 ילדים) ו-130 נפצעו. כעבור קרוב ל-22 שנים, נקבע מותה של אחד מהפצועים, ובכך עלה מספר הנרצחים בפיגוע ל-16.
9 באוגוסט – בפיגוע ירי בקיבוץ מירב נרצח ישראלי ו-3 נפצעו.
12 באוגוסט – בפיגוע במסעדת "וול סטריט" בקריית מוצקין נפצעו 21 אנשים. ארגון הג'יהאד האיסלמי נטל אחריות לפיגוע.
21 באוגוסט – בפיגוע מכונית תופת ליד מגרש הרוסים בירושלים נפצע ישראלי. לאחר הפיגוע נמצאה מכונית תופת שנייה אשר נוטרלה. חמאס נטל אחריות לפיגוע.
25 באוגוסט – בפיגוע ירי במוצב מגרנית הממוקם בגוש קטיף שברצועת עזה נרצחו 3 חיילי צה"ל ו-7 חיילים נוספים נפצעו.
25 באוגוסט – בפיגוע ירי בקרבת מחסום מכבים נרצחו 3 ישראלים (אחד מהם נפטר ב-26 באוגוסט), ונפצעו 2 ילדים.
26 באוגוסט – בפיגוע ירי בקרבת זיתא נרצח ישראלי.
27 באוגוסט – בפיגוע בקרבת שכם שביהודה ושומרון נרצח ישראלי.
27 באוגוסט – ישראלי נרצח בפיגוע ירי סמוך לאיתמר.
29 באוגוסט – ישראלי נרצח בפיגוע ירי בכפר נעלין.
כרוניקה > ספטמבר

3 בספטמבר – 3 פצועים בפיגועי מכוניות תופת בלב ירושלים.
4 בספטמבר – בפיגוע ברחוב הנביאים בירושלים נפצעו 20 אנשים. חמאס נטל אחריות לפיגוע.
6 בספטמבר – בפיגוע ירי על רכב ליד קיבוץ בחן אשר בעמק חפר נרצח חייל צה"ל ואזרח ישראלי נפצע.
9 בספטמבר – הפיגוע בתחנת הרכבת נהריה: בפיגוע התאבדות ליד תחנת הרכבת נהריה נרצחו 3 ישראלים ו-90 נפצעו. המחבל היה אזרח ישראלי. חמאס נטל אחריות לפיגוע.
9 בספטמבר – בפיגוע מכונית תופת בצומת בית ליד נפצעו 17 אנשים.
9 בספטמבר – הפיגוע בצומת אדם בצומת אדם שבין כביש 90 וכביש 57 בבקעת הירדן נרצחו 2 ישראלים.
11 בספטמבר – בפיגוע ירי ליד קיבוץ בחן נרצחו 2 שוטרי מג"ב.
12 בספטמבר – בפיגוע ירי בקרבת היישוב הפלסטיני חבלה שביהודה ושומרון נרצחה ישראלית.
15 בספטמבר – בפיגוע ירי בירושלים נרצח ישראלי.
16 בספטמבר – חייל צה"ל נרצח בפיגוע ברמאללה
20 בספטמבר – בפיגוע ירי לעבר מכונית ליד תקוע שביהודה ושומרון נרצחה אזרחית ישראלית ואזרח ישראלי נוסף נפצע.
24 בספטמבר – פיגוע הירי בצומת מחולה: בפיגוע ירי בקרבת שדמות מחולה שביהודה ושומרון נרצחה ישראלית, כמה שנים לאחר מכן הוקם על שמה המאחז גבעת סלעית.
26 בספטמבר – בערב יום כיפור חדר מחבל פלסטיני למושב מאור, נכנס לבית משפחת פנחס, ורצח את צביה פנחס קומימי שישנה באותה שעה.
כרוניקה > אוקטובר

1 באוקטובר – בפיגוע בשכונת תלפיות בירושלים נפצעו 3 אזרחים ישראלים. הג'יהאד האיסלמי נטל אחריות לפיגוע.
2 באוקטובר – בפיגוע ביישוב אלי סיני שברצועת עזה נרצחו 2 ישראלים ו-15 נפצעו.
4 באוקטובר – בפיגוע ירי לעבר תחנת אוטובוס בעפולה נרצחו 3 ישראלים ו-13 נפצעו.
5 באוקטובר – בפיגוע ליד היישוב אבני חפץ שביהודה ושומרון נרצח ישראלי.
7 באוקטובר – בפיגוע התאבדות בקיבוץ שלוחות נרצח ישראלי. ארגון הג'יהאד האיסלמי נטל אחריות לפיגוע.
7 באוקטובר – הפיגוע הראשון במחסום ארז. לא היו נפגעים. חמאס נטל אחריות לפיגוע.[דרוש מקור]
17 באוקטובר – ההתנקשות בחייו של שר התיירות רחבעם זאבי: השר רחבעם זאבי נרצח במלון הייאט בירושלים על ידי מחבלים מארגון החזית העממית לשחרור פלסטין.
18 באוקטובר – בפיגוע ירי במדבר יהודה נרצח ישראלי ו-2 נפצעו.
18 באוקטובר – 2 חיילי צה"ל נפצעו קל בפיגוע התאבדות סמוך למעבר קרני.
28 באוקטובר – פיגוע הירי בחדרה: בפיגוע ירי לעבר תחנת אוטובוס בחדרה נרצחו 4 נשים ו-40 נפצעו.
28 באוקטובר – חייל צה"ל נרצח בפיגוע ירי ליד קיבוץ מצר.
כרוניקה > נובמבר

2 בנובמבר – בפיגוע ירי ליד היישוב עפרה שביהודה ושומרון נרצח חייל צה"ל.
4 בנובמבר – פיגוע הירי בקו 25: בפיגוע ירי על אוטובוס בירושלים נרצחו 2 ישראלים ו-45 נפצעו.
6 בנובמבר – בפיגוע ירי בקרבת שכם שביהודה ושומרון נרצח חייל צה"ל.
9 בנובמבר – רצח הדס אבוטבול: בפיגוע ירי לעבר מכונית בקרבת היישוב שקד שביהודה ושומרון נרצחה ישראלית.
11 בנובמבר – בפיגוע ירי במושב כפר הס נרצח ישראלי.
24 בנובמבר – חייל צה"ל נרצח מפצצת מרגמה בכפר דרום שברצועת עזה.
26 בנובמבר – שני שוטרי משמר הגבול נפצעו בפיגוע התאבדות במעבר ארז.
27 בנובמבר – פיגוע הירי בעפולה: בפיגוע ירי לעבר תחנת אוטובוס בעפולה נרצחו 2 ישראלים ו-50 נפצעו.
27 בנובמבר – בפיגוע ליד כיסופים נרצחה ישראלית ו-3 נפצעו.
29 בנובמבר – הפיגוע בקו 823 בצומת מחנה 80: בפיגוע התאבדות באוטובוס מספר 823 ליד חדרה נרצחו 3 ישראלים ו-9 נפצעו. הג'יהאד האיסלאמי וגדודי חללי אל-אקצא נטלו אחריות לפיגוע.
29 בנובמבר – בפיגוע ירי ליד באקה א-שרקייה שביהודה ושומרון נרצח חייל צה"ל וחייל נוסף נפצע.
כרוניקה > דצמבר

1 בדצמבר – הפיגוע ברחוב בן-יהודה בירושלים: בפיגוע התאבדות כפול במדרחוב בן-יהודה בירושלים נרצחו 11 ישראלים (בהם 5 בני נוער), ו-188 נפצעו. חמאס נטל אחריות לפיגוע.
2 בדצמבר – הפיגוע בקו 16 בחיפה: בפיגוע התאבדות באוטובוס בשכונת חליסה בחיפה נרצחו 15 אנשים ו-40 נפצעו. חמאס נטל אחריות לפיגוע.
2 בדצמבר – בפיגוע ירי לעבר מכונית ליד היישוב אלי סיני שברצועת עזה נרצח ישראלי.
5 בדצמבר – בפיגוע בהילטון ממילא בירושלים נפצעו 11 אנשים. החמאס וארגון הג'יהאד האיסלמי נטלו אחריות משותפת לפיגוע.
9 בדצמבר – בפיגוע התאבדות בצומת הצ'ק פוסט בחיפה נפצעו 30 אנשים. פצצה נוספת אשר נמצאה בקרבת מקום נוטרלה. ארגון הג'יהאד האיסלמי נטל אחריות משותפת לפיגוע.
12 בדצמבר – הפיגוע בקו 189 לעמנואל: פיגוע משולב בכניסה ליישוב עמנואל שביהודה ושומרון אשר כלל פיגוע תופת ופיגוע ירי לעבר אוטובוס נוסעים. בפיגוע נרצחו 11 אזרחים ישראלים (אחד מהם נפטר ב-25 במרץ 2002) ו-30 נפצעו. חמאס נטל אחריות לפיגוע.
12 בדצמבר – בפיגוע שבוצע באמצעות שתי מכוניות תופת בקרבת היישוב נווה דקלים שברצועת עזה נפצעו 4 ישראלים.[דרוש מקור]
17 בדצמבר – יהודי תושב בית אל נחטף ונרצח ליד הכפר ג'בע על ידי חוליית מחבלים.
25 בדצמבר – בפיגוע ירי בקרבת בית שאן נרצח חייל צה"ל וחייל נוסף נפצע.
אדי מארסן

| --- | --- |

אדי מארסן, 2009
 לידה:  9 ביוני 1968 (בן 56) סטפני, לונדון, הממלכה המאוחדת 
 שם לידה:  Edward Maurice Charles Marsan 
 מדינה:  הממלכה המאוחדת 
 תקופת הפעילות:  מ-1987 
 מקום לימודים:  Raine's Foundation School  אקדמיית מאונטוויו לאמנויות התיאטרון 
 פרופיל ב-IMDb
 
אדוורד מוריס צ'ארלס "אדי" מארסן (באנגלית:  Edward Maurice Charles "Eddie" Marsan; ‏נולד ב-23 ביוני 1968) הוא שחקן קולנוע וטלוויזיה אנגלי.
התפרסם בזכות תפקידיו בסרטים "הנקוק", "חופשייה ומאושרת", "וירה דרייק", "אמן האשליות" ו"שרלוק הולמס".
ביוגרפיה

מארסן נולד בשכונת סטפני שברובע טאוור האמלטס, לונדון.
גדל במשפחה ממעמד הביניים, אביו היה נהג משאית ואמו הייתה מחלקת אוכל בקפיטריית בית ספר.
למד משחק ב"אקדמיה לאומנויות מאונטוויו" שבצפון לונדון, משם סיים בהצלחה בשנת 1991.
לפני שנהפך לשחקן עסק מארסן בדפוס.
קריירת משחק

התפרסם לראשונה בשנת 2000 בסרט הפשע הבריטי "גנגסטר מס. 1" ובשנה שלאחר מכן בסרט האימה המלחמתי "הבונקר".
ערך את הופעתו הראשונה בהפקה הוליוודית גדולה בסרטו של מרטין סקורסזה "כנופיות ניו יורק".
המשיך עם הופעה קטנה בדרמה "21 גרם" בתפקיד הכומר ג'ון וגדולה ומוערכת יותר בדרמה הבריטית המצליחה "וירה דרייק" בתפקיד רג' בן זוגה של אתל, בתה של מבצעת ההפלות וירה דרייק (אימלדה סטאונטון).
ב-2005 הופיע בדרמה "הסוד שמעבר למילים" בהפקתו של פדרו אלמודובר.
ב-2006 התפרסם מארסן בשוברי הקופות "משימה בלתי אפשרית 3" בתפקיד בראונווי יד ימינו של סוחר הנשק אוון דאביאן (פיליפ סימור הופמן), "ונדטה" ובמותחן הקוסמות התקופתי "אמן האשליות" בתור ג'וזף פישר מנהלו של הקוסם אייזנהיים (אדוארד נורטון).
ב-2008 זכה מארסן לביקורות מהללות ובפרסי מבקרים בבריטניה על הופעתו בדרמה הקומית של מייק לי "חופשייה ומאושרת".
באותה השנה הופיע בהפקת גיבורי העל שוברת הקופות "הנקוק" בתפקיד מנהיג שודדי הבנק רד פארקר, בדרמה "אני ואורסון וולס" בתפקיד כוכב הקולנוע ג'ון האוסמן ובסדרת הדרמה המוערכת "דוריט הקטנה".
ב-2009 שיחק מארסן בסרט הפעולה "שרלוק הולמס" בתור המפקח לסטרייד ובמותחן הפשע "איפה אליס?" בתור ויק החוטף את בת העשירים אליס קריד (ג'מה ארטרטון).
ב-2011 זכה בביקורות טובות על הופעתו בדרמה העצמאית "טראינוזאור", בנוסף שיחק בסרטו של סטיבן ספילברג " סוס מלחמה" בתור סמל פריי ובשובר הקופות "שרלוק הולמס: משחק הצללים" בו שב לגלם את תפקיד המפקח לסטרייד.
בשנת 2015 שיחק במיני-סדרת הפשע הבריטית "ריבר" ברשת BBC One בכיכובו של סטלאן סקארסגארד. בשנת 2017 שיחק בסרטו הביוגרפי של פיטר לנדסמן "האיש שהפיל את הבית הלבן", בכיכובו של ליאם ניסן.
משנת 2013 מגלם מרסן את דמותו של טרי דונובן, אחיו חולה הפרקינסון בסדרה "ריי דונובן".
בשנת 2018 גילם את דמותו של שמעון פרס בסרט "שבעה ימים באנטבה".
בשנת 2021 שיחק בסרטו של שון פן "חיים במנוסה".
חיים אישיים

מארסן נשוי למאפרת ג'ני שניידר, והוא אב לארבעה ילדים.
פילמוגרפיה

האיש שידע יותר קצת (1997)
האהבה של השנה הזאת (1999)
גאנגסטר מס. 1 (2000)
בגדי הקיסר החדשים (2001)
הבונקר (2001)
כנופיות ניו יורק (2002)
אחרי החיים (2002)
21 גרם (2003)
רוקט פוסט (2004)
וירה דרייק (2004)
צילה של החרב (2005)
הסוד שמעבר למילים (2005)
ביאוולף וגרנדל (אנ') (2005)
העולם החדש (2005)
משימה בלתי אפשרית 3 (2006)
שישים ושש (2006)
אמן האשליות (2006)
ונדטה (2006)
התליין האחרון (2006)
מיאמי וייס (2006)
אני רוצה את קנדי (2007)
תגדל משלך (2007)
אני ואורסון וולס (2008)
פיינטהארט (2008)
חופשייה ומאושרת (2008)
אלוהים על דוכן הנאשמים (2008)
שרלוק הולמס (2009)
איפה אליס? (2009)
חסר לב (2009)
טרילוגיית כיפה אדומה (2009) - סרט טלוויזיה של ערוץ 4
לונדון בולווארד (2010)
טראינוזאור (2011)
סוס מלחמה (2011)
שרלוק הולמס: משחק הצללים (2011)
שלגייה והצייד (2012)
אני, אנה (2012)
ג'ק הרוצח הענק (2013)
סוף העולם (2013)
Filth‏ (2013)
X+Y ‏ (2014)
הג'וב האמריקאי האחרון (2014)
Concussion ‏(2015)
סוג של רצח (2016)
גולם רצחני (2016)
הנשיקה האחרונה של הקיסר (2016)
פצצה אטומית (2017)
שעתם היפה (2017)
האיש שהפיל את הבית הלבן (2017)
שבעה ימים באנטבה (2018)
מוגלי: אגדת הג'ונגל (2018)
אביגיל (2019)
מהיר ועצבני: הובס ושואו (2019)
הפרופסור והמשוגע (2019)
הג'נטלמנים (2020)
שומר טינה (2021)
The Virtuoso‏ (2021)
חיים במנוסה‏ (2021)
מבצע פורצ'ן: תרגיל מלחמה (2022)
Charlotte‏ (2022) - דיבוב
חוזה מסוכן‏ (2022)
משחק של חיים או מוות (2022)
משחק הוגן‏ (2023)
המלכה השישית (2024)
Back to Black‏ (2024)
שרלוק הולמס 3 (2025)
Emperor‏ (TBA)
Midas Man‏ (TBA)
פילמוגרפיה > טלוויזיה

הקיסר האחרון (2001)
צ'ארלס השני: הכוח והתשוקה (2003)
דוריט הקטנה (2008)
39 הצעדים (2008)
ת'ורן (2010)
מובי דיק (2011)
ריי דונובן (2013)
סאות'קליף (2013)
ריבר (2015)
The Pact‏ (2021)
דרך רידלי (2021)
Deceitt‏ (2021)
ריי דונובן: הסרט (2022) - סרט טלוויזיה של שואוטיים
הנוכל, אשתו והסירה (2022)
הכוח (2023)
מלך החורף (2023)
פרנקלין (2024)
החשודים (אנ') (2024)
סופסל (אנ') (2024)
לוקרבי (אנ') (TBA)
ערוצי הסדרות של yes

|  פרטי הערוץ |
| --- | --- |
 מדינה:  ישראל ישראל
 קטגוריה:  סדרות, קומדיה, דרמה, מדע בדיוני, ריאלטי, סרטים ישראליים
 בעלות:  yes הטלוויזיה בלוויין
 שפה:  עברית, אנגלית
 אזור קליטה:  המזרח התיכון, ארצות הברית
 שיטת שידור:  DVB
 פורמט תמונה:  1080i (HDTV)
 
 https://www.yes.co.il
 
ערוצי הסדרות של yes הם ערוצי טלוויזיה בלעדיים של yes, בהן משולבות סדרות רכש מחו"ל לצד הפקות מקור ישראליות. נכון ל-2017, מרבית הערוצים משדרים בפורמט Full HD (נקרא גם 1080i), וכיום נמצאים בתהליך של התווספות פורמט ה-4K (נקרא גם 2160p). חלק מהערוצים נוסדו על ידי yes, וחלקם בזיכיון מהמפיצים.
מלבד הקלטה מראש הניתנת בממירים בעלי יכולות ההקלטה, ניתן גם במרבית הממירים האחרים לצפות בעזרת אפשרות ה-StartOver בשני הסרטים/פרקים האחרונים ששודרו בכל אחד מהערוצים הבלעדיים של yes. בספריית yesVOD מועלים מדי שבוע פרקים וסרטים העתידים להיות משודרים בשבוע זה ולרוב גם ניתנים לצפייה לאחר מכן.
היסטוריה > ערוצי סדרות ששידרו עם פתיחת שידורי yes

ערוץ 3 בלוויין (אפיק 13) שודר במשותף עם חברות הכבלים, בעת שידור הפקות מקור בערוץ 3 בכבלים, בערוץ ששודר ב-yes שודרו הפקות מקור או סדרות מחו"ל.
+yes (אפיק 6)
סדרות שודרו גם בערוצי הבית הנוספים: "בריזה" – הערוץ הים תיכוני ו-"YTV" – הערוץ לקהל הצעיר.
היסטוריה > yes Summer Nights

בקיץ 2003, yes העלתה לאוויר ערוץ סדרות אשר שידר סדרות טלוויזיה בלילות הקיץ. הערוץ היה זמני וסיים את שידוריו בסוף אותו קיץ.
היסטוריה > yes stars Real

הערוץ שידר החל מקיץ 2004, ורק בחודשי הקיץ (יולי-ספטמבר), תוכניות מציאות מצליחות מארצות הברית ובריטניה.
בשנים הראשונות, נקרא הערוץ yes REAL וב-2008 החברה תייגה אותו כחלק מ"ערוצי ה-stars" בשם yes stars Real.
במהלך קיץ 2008, הערוץ החל לשדר לראשונה 24 שעות ביממה, 7 ימים בשבוע. ב-2009, הערוץ עלה שוב עם תוכניות חדשות לחודשי הקיץ.
בשנת 2010 הוחלט שלא להחזיר את הערוץ, ובמקום שובצו תוכניות מציאות באפיק yes stars Next במהלך החודשים אוגוסט-ספטמבר. אותן סדרות שודרו גם ב-HD, אם היו זמינות באיכות זו.
בקיץ 2011 הוחלט להחזיר את הערוץ, ולשנות את שמו ל-yes Real. הערוץ שידר עד-21 בינואר 2012 והוחלף על ידי הערוץ yes Oh.
ביולי 2018 הערוץ חזר במתכונת חדשה במסגרת רצועת הראליטי של הקיץ ב-yes, בערוץ yesDrama ובשירות yesVOD וסיים את שידוריו בסוף חודש ספטמבר 2018, מאז בכל שנה הערוץ חוזר לאותם חודשים בשנה.
היסטוריה > yesWeekend

ב-22 באוקטובר 2004, העלתה yes ערוץ אשר שידר סדרות אמריקאיות ובריטיות בסופי השבוע (מיום חמישי בשעה 22:00 עד יום ראשון בשעה 06:00). בהמשך, הערוץ החל לשדר רק בימי שישי ושבת. הערוץ הורד ב-4 במרץ 2006.
היסטוריה > yesSTARS

ב-9 בפברואר 2006, העלתה yes קמפיין מאסיבי להשקת הערוץ, וב-5 במרץ 2006 עלה הערוץ. ב-4 במרץ 2007, שונה שם הערוץ ל-yes stars 2, בעקבות פיצול לשלושה ערוצי סדרות.
היסטוריה > ערוצי yes stars

ב-4 במרץ 2007, הורחב היקף ערוצי הסדרות ב-yes לשלושה ערוצי סדרות:
yes stars 1 (אפיק 12) – החליף את ערוץ yes+.
yes stars 2 (אפיק 13) – החליף את ערוץ yesSTARS.
yes stars 3 (אפיק 14) – החליף את ערוץ 3, אשר שודר באפיק 30.
ב-14 במרץ 2008, החליפה yes את הסמלילים של ערוצי הסדרות: yes stars 1, yes stars 2, yes stars 3. בנוסף, ערוץ הסדרות והסרטים הישראליים yes ישראלי הפך ל-yes stars ישראלי והוזז לאפיק 15.
ב-25 במרץ 2008, עלה ערוץ yes stars HD, אשר שידר סדרות נבחרות בהפרדה גבוהה.
היסטוריה > Drama,Action, Comedy

ב-14 בדצמבר 2008, yes מיתגה מחדש את ערוצי הסדרות שלה. למותג stars נוסף הז'אנר הסדרות המשודרות בהן-
yes stars Drama (החליף את yes stars 1) – שידר סדרות דרמה, לייף סטייל וריאליטי. הערוץ שודר גם בהפרדה גבוהה.
yes stars Action (החליף את yes stars 2) – שידר סדרות אימה, אקשן ומדע-בדיוני. הערוץ שודר גם בהפרדה גבוהה.
yes stars Comedy – שידר סדרות קומיות.
yes stars Base (החליף את yes stars 3).
yes stars ישראלי – שידר סדרות מקור שהופקו על ידי yes או עבורה, ובנוסף, שידר הערוץ סרטים ישראליים. ב-17 בינואר 2010, בעקבות שינוי מבנה ערוצי הסדרות של המותג yes stars, הערוץ בוטל ותכניו פוזרו בין ערוצי ה-stars הקיימים האחרים ובערוץ חדש במותג yes stars Next. מהסדרות ששודרו בערוץ:
Y בעשר
אולי הפעם
דני הוליווד
הנפילים
השיר שלנו
לא הבטחתי לך
מסכים
סלב'ס
סרוגים
עד כאן
פאפאדיזי
פעם בחיים
פפראצי
פרויקט Y
ראש גדול
רביעיית רן
תיכון השיר שלנו
ב-17 בינואר 2010, שינתה yes את מתכונת ערוצי הסדרות שלה לחמשת ערוצי הסדרות הבאים (ב-20 באוגוסט 2010, מחקה yes את המילה "stars" משמות ערוצי הסדרות):
yes Drama – שידר סדרות דרמה, לייף סטייל וריאליטי. הערוץ שודר גם בהפרדה גבוהה כ-yes Drama HD.
yes Action – שידר סדרות דרמה, לייף סטייל וריאליטי. הערוץ שודר גם בהפרדה גבוהה כ-yes Action HD.
yes Comedy – שידר סדרות קומיות. הערוץ שודר גם בהפרדה גבוהה כ-yes Comedy HD.
yes Base – לשעבר ערוץ 3 ב-yes stars 3, yes, ירד משידור ב-2015.
yes stars Next – הערוץ עלה לאוויר ב-17 בינואר 2010 ושידר עד לקיץ 2010 סדרות מכל הז'אנרים, הפונות בעיקרן לקהל הצעיר. החל מקיץ 2010, הערוץ שידר סדרות מציאות במתכונת יומית במשך חודש, ולאחר כשבועיים של הפסקה, העלה לוח שידורים, המורכב גם הוא מסדרות מציאות וסגנון חיים, אך הפעם במתכונת שבועית, וזאת עד לסיום שידוריו. הערוץ שידר באפיק 15, ובגרסת HD – באפיק 515.
היסטוריה > שידורים בהפרדה גבוהה

בעבר, סדרות מערוצי yes stars שצולמו בהפרדה גבוהה (HD) שודרו בערוץ yes stars HD באפיק 501. באפריל 2009, פיצלה החברה את הערוץ לשניים, והוסיפה את ערוץ yes stars Next כששלושתם משדרים גם בHD.
החל מ-1 במרץ 2011, כל ערוצי הסדרות והסרטים משודרים במקביל ב-HD בממרירים תואמים, ובאיכות רגילה בממירים ישנים באותם אפיקים.
היסטוריה > yes Oh, yes Edge וערוצי סדרות נוספים

בינואר 2011 החליף ערוץ yes SCI FI את ערוץ yes stars next. בערוץ שודרו סדרות פנטזיה ומד"ב. הערוץ שודר גם בהפרדה גבוהה בשם yes SCI FI HD.
בינואר 2012 עלה ערוץ yes Oh (במקום yes Real באפיק 15) ששידר סדרות בעיקר מבית HBO.
בנובמבר 2015 ערוץ yes Base סיים את שידוריו. הערוץ שודר מתחילת שידורי yes (תחילה בשמות ערוץ 3 ב-yes stars 3, yes ושודר גם ב-HOT, תחת השם HOT Family עד ינואר 2015.)
ב-2016 נוסף ערוץ ייעודי של yes לסדרת הפנטזיה האמריקאית "משחקי הכס", לקראת עליית העונה השישית. למרות שהסדרה שודרה עוד קודם לכן בערוץ yes Oh. בערוץ, שודרו בנוסף לשידורים חוזרים של כל פרקי הסדרה, גם הצצה למאחורי הקלעים, פרשנות של היוצרים ושל השחקנים על התפתחות העלילה והדמויות, טריוויה, מעברונים משעשעים ועוד. הערוץ סיים את שידוריו בסוף חודש אפריל באותה שנה, עם תחילת שידור הסדרה בערוץ yes Oh. ב-20 ביוני 2017 הערוץ חזר לקראת עליית העונה השביעית וסיים את שידוריו ביום עלייתה לאוויר.
בנובמבר 2017 מיתגה yes גרפית מחדש את כלל הערוצים, הפרסומים ותוכני ה-VOD. הפרסומים עברו מצבעוניות וגרפיקה ייחודית לכל ערוץ, לשפה וצבע אחידים למותג yes.
באותו חודש, בעקבות מעבר הערוצים המסחריים לאפיקים 12, 13, ו-14 הוזזו ערוצי הסדרות לאפיקים 15–18.
בדצמבר 2017 נוסף לערוצי הסדרות ערוץ חמישי – yes EDGE ששידר סדרות מבתי ההפקה הגדולים בארה״ב וסדרות מרכזיות נוספות. הערוץ נכנס לאפיק 18 וערוץ yes OH זז לערוץ 19 אחריו.
ב-2019 ערוץ yes OH ירד מהאוויר, ובמקומו עלה בערוץ 19 ערוץ 'הריאליטי.
ב-2020 ירד גם ערוץ yes edge ומאז משדרים 3 ערוצי סדרות הממותגים כחלק מ"שדרות הערוצים של yes" בשמות yes TV drama, action, comedy (נכון ל 2024 בערוצים 16-18)
היסטוריה > שידור סדרות במקביל לשידור הבכורה בארצות הברית

עם התרבות שירותי הסטרימינג והצפייה באינטרנט, וכן הכנסת הממירים המקליטים, ובניסיון להתמודד עם צפייה פיראטית, החל מ-2014 משודרות סדרות שיוצרות באזז וצפייה בקרב צופים במקביל לשידור הבכורה בארצות הברית. ערוץ yes Oh החל את המסורת בשידור סדרות כמו Glee והמתים המהלכים. החל מהעונה הרביעית של משחקי הכס ששודרה ב-2014 וכך גם בעונותיה הבאות, הפרקים משודרים בין 3:00 ל-4:00 בבוקר במקביל לארצות הברית (עם תרגום מיידי) ובשידור נוסף בערב הבא. החברה טוענת כי היא הראשונה בעולם שחתמה על הסכם שידור מקביל עם HBO.
היסטוריה > סדרות ב-yesVOD

מאז השקת שירות ה-VOD, תכנים רבים מערוצי הסדרות זמינים לצפייה מיידית. ספריית הסדרות ב-VOD חולקה לספריות משנה תואמות לערוצי הסדרות, בנוסף לקטגוריות כמו סדרות חדשות, פרקי השבוע, סדרות ישראליות, סדרות דוקו, סדרות בינג' וספריית yes London הכוללת סדרות רכש בריטיות.
נכון ל-2025 קיימים 3 שירותי VOD השונים ביניהם מבחינת התכנים- שירות +yes המעביר שידורים על גבי האינטרנט (OTT), שירות +sting האינטרנטי המוזל, ושירות ה-VOD בשידורי הלווין הותיקים. בלווין, במקביל לשירות המלא, קיים שירות VOD simple הכולל רק את ספריות הסדרות yes Drama, yes Action, yes Comedy שזמינים כערוצים ליניארים בחבילה הצרה, וכן סדרות ישראליות וסדרות ששודרו בעבר.
כיום רוב הסדרות החדשות עולות לשידור ישירות ל-yes VOD ומפורסמות בפרסום ייעודי, ובנוסף משודרות בשידור לינארי לאחר כמה ימים באחד מערוצי הסדרות
ערוצי סדרות בלעדיים

נכון לספטמבר 2024
yes TV Drama – המשדר סדרות דרמה, דרמות נעורים, סגנון חיים וריאליטי. משודר באפיק 18, שודר בעבר באפיק 5 12 ו-16 .
yes TV Action – המשדר סדרות פעולה ומתח. משודר באפיק 19, שודר בעבר באפיק 6 13 ו-17 .
yes TV Comedy – המשדר סדרות קומדיה, מופעי סטנדאפ ותוכניות בידור. משודר באפיק 20, שודר בעבר באפיק 7 ו15.
yes ישראלי – משדר סרטים ישראליים קלאסיים וחדשים, וסדרות ישראליות חדשות ובשידורים חוזרים. משדר באפיק 4, בעבר שודר באפיק 6 כ-yes קולנוע ישראלי.
yes דוקו – ערוץ תוכניות וסרטים דוקומנטריים עם הפקות מכל רחבי העולם לצד יצירות מקומיות, משדר באפיק 8.
ערוצי סדרות שיירדו מהאוויר או מותגו מחדש

+yes: ערוץ אשר החל בשידוריו עם תחילת שידורי yes. בתחילתו שידר סדרות איכות, ברובן סדרות בריטיות אך גם אמריקאיות ואוסטרליות תחת הסלוגן "סדרות יוצאות מן הכלל". בהמשך הערוץ שינה את שמו ל-yes stars 1.
ערוץ 3 ב-yes (ערוץ 3): בשנים הראשונות לשידורי YES ערוץ 3 נחלק בין חברות הכבלים ל-yes ושידר במשותף סדרות רכש מחו"ל. בעת שידור סדרות מקור של הכבלים שודרו סדרות מקור של yes או סדרות מחו"ל. הערוץ שינה את שמו ל-yes stars 3 ושידר תוכני yes בלבד. הערוץ עלה יחד עם תחילת שידורי yes.
YTV ערוץ בו שודרו מאז תחילת שידורי yes תוכניות ריאליטי, פעולה וקומדיה לצעירים. מותג מחדש כ- yes Y ובהמשך ירד מהאוויר
ערוץ "בריזה"- שידר סדרות ותוכן ים תיכוני. הערוץ עלה יחד עם תחילת שידורי yes.
Yes Base: החליף את ערוץ 3 ב-YES, ערוץ בו שודרו סדרות רכש מפורסמות לכל המשפחה. שודר במקביל בהוט בשם "Hot Family"
yes stars ישראלי\ ערוץ הקולנוע הישראלי: ערוץ שכל תכניו דיברו עברית. בערוץ שודרו סרטים ותוכניות ישראליות בהפקת החברה או עבורה. מותג מחדש כ yes ישראלי
yes Weekend: ערוץ בו שודרו בסופי שבוע בלבד סדרות של מדע בדיוני, מתח וריאליטי. מותג מחדש כ-yesSTARS.
yesSTARS: ערוץ בו שודרו סדרות ותוכניות רכש מכל הסוגים. בהמשך מיתוג זה הפך לשמם של כל ערוצי הסדרות של yes.
yes Next: ערוץ בו שודרו סדרות מכל הז'אנרים המיועדות לצעירים.
yes SCI FI: ערוץ בו שודרו סדרות מדע בדיוני. הערוץ הוחלף על ידי yes Oh
yes Anime: ערוץ שמשדר תוכניות אנימה ביפנית ובאנגלית עם תרגום עברית ורוסית.
ערוץ משחקי הכס: ערוץ ייעודי לסדרה "משחקי הכס" שעלה החל משנת 2016 לקראת עלייתה של עונה חדשה.
yes Oh- ערוץ ששידר סדרות בעיקר מבית HBO.
yes EDGE- ששידר סדרות מבתי ההפקה הגדולים בארה״ב וסדרות מרכזיות נוספות
הערות שוליים

↑  ByPromotheus (2010-12-30), Promotheus: Yes SCI FI, נבדק ב-2025-02-22
↑  ByPromotheus (2012-01-10), Promotheus: yes Oh - Promo General, נבדק ב-2025-02-22
↑  נועה הרשקוביץ‏, "משחקי הכס" תשודר בישראל במקביל לשידורים בארצות הברית, באתר וואלה, 2 במרץ 2014

סמליל yes Real בגרסתו ב-2011
ערוצי הסדרות של yes בשנת 2010
הסמליל של "yes stars ישראלי"
הסמלילים של ערוץ yes Drama/yes stars 1 בין השנים 2007-2011.
ערוצי הסדרות של yes בשנת 2011
ערוצי הסדרות של yes (במיתוג שהיה בשימוש מנובמבר 2017 עד ספטמבר 2020)
מאובן

ממצאי מאובנים שונים
מאובן הוא שריד, תבנית או עקבות של בעל חיים, צמח או אורגניזם אחר, מתקופה גאולוגית קדומה שנשמרו בקרום כדור הארץ בשלמותם או באופן חלקי.
מאובנים נוצרים בדרך כלל כאשר חלקים קשים של יצור חי, כגון עצמות, שיניים, קונכיות או עצה, נקברו במהירות במשקעים לאחר מותו. לאחר מכן, מתרחשת התאבנות של החומרים המרכיבים אותם (או החלפה או התגבשות מחדש של רכיבים מינרלים, כמו בקונכיות מאובנים), או שימור של תבנית של צורתו החיצונית או הפנימית של האורגניזם כשהחומר שמסביב הופך לסלע. מאובני עקבות מייצגים שרידים של פעילותם של אורגניזמים חיים, כגון מאורות או עקבות. לעיתים נדירות, מאובנים של אורגניזמים רכים כמו מדוזות נשמרים בסלעים עדינים כמו פצלים, או שאורגניזמים שלמים עשויים להישמר קפואים בקרח, או משובצים בענבר או זפת. בנוסף למאובנים מאקרוסקופים, נחקרים בשנים האחרונות גם מיקרו מאובנים של חיידקים ושל חד תאיים נוספים המאפשרים לחוקרים לחקור את העבר הרחוק של החיים בכדור הארץ.
באופן קונבנציונלי, המונח מאובן שמור בדרך כלל לשרידים עתיקים מ-10,000 שנים, כלומר מלפני סוף עידן הקרח האחרון. (אפשר לכנות שרידים מאוחרים יותר תת-מאובנים subfossil)
מאובנים מספקים עדויות חשובות לתיארוך מדויק של שכבות סלע, וסיפקו הרבה מהמידע שעליו מבוססות תת-החלוקות הנוכחיות של לוח הזמנים הגאולוגי.